Κάιλ Γκάι

Ο Κάιλ Τζόσεφ Γκάι (αγγλικά: Kyle Joseph Guy) (γεννημένος στις 11 Αυγούστου 1997) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Παναθηναϊκό.

Κολεγιακή σταδιοδρομία 

Στις 22 Νοεμβρίου 2016, στον τέταρτο κολεγιακό αγώνα της καριέρας του, ο Γκάι ηγήθηκε όλων των παικτών με 20 πόντους και πέντε τρίποντα εναντίον του Γκρέμπλινγκ Στέιτ. Ως πρωτοετής, είχε μέσο όρο 7,5 πόντους ανά παιχνίδι και σούταρε με 49,5% από τη γραμμή των τριών πόντων.

Επαγγελματική σταδιοδρομία

Σακραμέντο Κινγκς (2019–2021) 
Ο Γκάι επιλέχτηκε στο NBA Ντραφτ του 2019 από τους Νιου Γιορκ Νικς προτού ανταλλαχθεί στους Σακραμέντο Κινγκς. Οι Κινγκς τον υπέγραψαν με αμφίδρομο συμβόλαιο στις 7 Ιουλίου 2019, για να μοιράσει τον χρόνο του μεταξύ Κινγκς και της θυγατρικής τους στην NBA G League, Στόκτον Κινγκς. Σκόραρε 42 πόντους για τους Στόκτον σε μια νίκη επί των Αϊόβα Γουλβς την 1η Δεκεμβρίου. Ο Γκάι έκανε το ντεμπούτο του στο ΝΒΑ στις 10 Ιανουαρίου 2020, κόντρα στους Μιλγουόκι Μπακς. Στις 18 Ιανουαρίου, ο Γκάι σημείωσε 37 πόντους και πέτυχε 7 τρίποντα για τους Στόκτον σε μια ήττα με 147–117 από την Οκλαχόμα Σίτι Μπλου.

Στις 21 Φεβρουαρίου 2021, ο Γκάι σημείωσε 9 πόντους σε 9 λεπτά εκτός πάγκου για τους Σακραμέντο Κινγκς εναντίον των Μιλγουόκι Μπακς, με 4 στα 5 σουτ.

Κλίβελαντ Τσαρτζ (2021) 
Τον Αύγουστο του 2021, ο Γκάι εντάχθηκε στους Γκόλντεν Στέιτ Ουόριορς για το ρόστερ του NBA Σάμερ Λιγκ 2021. Έκανε το ντεμπούτο του με 15 πόντους σε 17 λεπτά, με 3 στα 7 τρίποντα, κόντρα στους Ορλάντο Μάτζικ. Στις 27 Σεπτεμβρίου 2021, υπέγραψε με τους Κλίβελαντ Καβαλίερς, αλλά αποδεσμεύθηκε στις 16 Οκτωβρίου. Στις 23 Οκτωβρίου, υπέγραψε με τους Κλίβελαντ Τσαρτζ.

Μαϊάμι Χιτ (2021–2022) 
Στις 30 Δεκεμβρίου 2021, ο Γκάι υπέγραψε συμβόλαιο 10 ημερών με τους Μαϊάμι Χιτ. Στις 10 Ιανουαρίου υπέγραψε δεύτερο συμβόλαιο 10 ημερών. Στο πρώτο του παιχνίδι μετά την υπογραφή του συμβολαίου 10 ημερών, ο Γκάι σημείωσε 17 πόντους και πέτυχε 4 τρίποντα. Στις 17 Ιανουαρίου 2022, ο Γκάι υπέγραψε αμφίδρομο συμβόλαιο με τους Χιτ. Στις 24 Μαρτίου αποδεσμεύθηκε από τους Χιτ.

Επιστροφή στους Τσαρτζ (2022) 
Στις 28 Μαρτίου 2022, ο Γκάι επέστρεψε στους Κλίβελαντ Τσαρτζ.

Ζουβεντούτ Μπαδαλόνα (2022–2023) 
Στις 22 Ιουλίου 2022, ο Γκάι υπέγραψε με την ισπανική Ζουβεντούτ Μπαδαλόνα. Σε 21 αγώνες στο EuroCup, είχε μέσο όρο 11,8 πόντους, 1,8 ριμπάουντ και 2,6 ασίστ σε 22 λεπτά ανά αγώνα. Επιπλέον, σε 40 αγώνες του Πρωταθλήματος ισπανίας, είχε μέσο όρο 12,8 πόντους, 1,8 ριμπάουντ και 2,1 ασίστ σε 23 λεπτά ανά αγώνα.

Παναθηναϊκός (2023–σήμερα) 
Στις 14 Ιουλίου 2023, ο Γκάι υπέγραψε διετές συμβόλαιό με τον Παναθηναϊκό, όπου θα ήταν η πρώτη του ομάδα που θα αγωνιζόταν στην Ευρωλίγκα.

Στατιστικά σταδιοδρομίας

ΝΒΑ 

|-
| style="text-align:left;"| 
| style="text-align:left;"| Σακραμέντο
| 3 || 0 || 3.3 || .400 || .000 || – || .3 || .3 || .0 || .0 || 1.3
|-
| style="text-align:left;"| 
| style="text-align:left;"| Σακραμέντο
| 31 || 0 || 7.6 || .330 || .283 || .800 || 1.1 || 1.0 || .2 || .0 || 2.8
|-
| style="text-align:left;"| 
| style="text-align:left;"| Μαϊάμι
| 19 || 0 || 9.8 || .400 || .350 || .667 || .9 || .9 || .4 || .1 || 3.9
|-
| style="text-align:center;" colspan="2"| Σταδιοδρομία
| 53 || 0 || 8.1 || .361 || .303 || .750 || 1.0 || .9 || .2 || .0 || 3.1

Παραπομπές

Εξωτερικοί σύνδεσμοι 
 Βιογραφικό στους Βιρτζίνια Καβαλίερς
 Προφίλ στο NBA Ντραφτ 

Αμερικανοί καλαθοσφαιριστές
Σούτινγκ γκαρντ
Καλαθοσφαιριστές Σακραμέντο Κινγκς
Καλαθοσφαιριστές του NBA
Καλαθοσφαιριστές Στόκτον Κινγκς
Καλαθοσφαιριστές D-League
Καλαθοσφαιριστές Κλίβελαντ Τσαρτζ
Καλαθοσφαιριστές Μαϊάμι Χιτ
Καλαθοσφαιριστές Μπανταλόνα
Καλαθοσφαιριστές Πρωταθλήματος Ισπανίας
Καλαθοσφαιριστές Παναθηναϊκού
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα